**Výročná správa Rady školy pri ZŠ s MŠ Klin za rok 2020**

1. **Pôsobnosť a poslanie Rady školy**

 Rada školy (RŠ) je zriadená podľa § 24 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov a vyhlášky Ministerstva školstva Slovenskej republiky č. 291/2004 Z .z. , ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení s pôsobnosťou v rámci školy, pri ktorej je zriadená.

 Rada školy je iniciatívnym a poradným samosprávnym orgánom, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ostatných zamestnancov školy v oblasti výchovy a vzdelávania. Plní tiež funkciu verejnej kontroly práce vedúcich zamestnancov tejto školy z pohľadu školskej problematiky.

1. RŠ pri ZŠ s MŠ  Klin začala svoju pôsobnosť na **Ustanovujúcom zasadnutí Rady školy, ktoré sa konalo dňa** **16.03.2017** v ZŠ v Kline. Otvorenie a privítanie členov vykonala riaditeľka školy Mgr. Alexandra Jaňáková. Členov privítal a poprial veľa chuti do práce aj starosta obce p. Štefan Peňák. Funkčné obdobie orgánu školskej samosprávy je podľa § 24 ods. 16 zákona č. 596/2003 Z. z. štyri roky a končí dňa **15.03.2021.**

 **3. Zloženie RŠ :**

##  Za členov Rady školy pri ZŠ s MŠ Klin boli zvolení a delegovaní

 nasledovní zástupcovia:

##  **a) za pedagogických zamestnancov:** 1.Mgr. Renáta Prisažná

 2.Mgr. Soňa Feniková

  **b) za nepedagogických zamestnancov:** 1. Dana Svetlošáková

 **c) za rodičov:** 1. Mária Katráková

 2. Michaela Jendroľová

 3. Ing. Janka Lajdová

 4. Jaroslava Šimková

 **d) delegovaní zástupcovia obce:** 1. Viliam Bahleda

 2. Dušan Gonšenica

 3. Ing. Peter Jendroľ

 4. Bc. Andrea Laššáková Kekeľáková

 Predsedom RŠ pri ZŠ s MŠ Klin je Mgr. Renáta Prisažná.

 Podpredsedom RŠ pri ZŠ s MŠ Klin je Ing. Janka Lajdová.

**4. Činnosť Rady školy:**

 Rada školy sa schádza podľa potreby, najmenej však 4-krát ročne. Pracuje

 podľa navrhnutého štatútu.

 V uplynulom kalendárnom roku prebehlo zasadnutie RŠ 3-krát.

**Zasadnutie naplánované na 23.3. 2020** sa kvôli pandémii koronavírusu Covid-19, na základe ktorej Ministerstvo školstva, vedy, výskumu a športu Slovenskej republiky podľa ustanovenia § 3 ods. 8 vyhlášky č. 231/2009 Z. z. Ministerstva školstva SR o podrobnostiach o organizácii školského roka na základných školách, na stredných školách, na základných umeleckých školách, na praktických školách, na odborných učilištiach a na jazykových školách v dôsledku ohrozenia života a zdravia detí, žiakov alebo zamestnancov škôl a školských zariadení na základe rozhodnutia hlavného hygienika a záverov Ústredného krízového štábu, ktoré je zapríčinené šírením respiračného ochorenia vyvolaného novým koronavírusom COVID-19 prerušilo vyučovanie na školách a školských zariadeniach v období od 16. marca 2020 do 29. marca 2020 vrátane a od 30. marca do odvolania **neuskutočnilo.**

**Druhé zasadnutie** sa konalo **01.07.2020.**

 Predseda RŠ oboznámil členov s Výročnou správou za rok 2019, ktorá obsahovala:

1. pôsobnosť a poslanie RŠ
2. zloženie RŠ
3. prehľad činností vykonávaných v kalendárnom roku
4. ďalšie údaje.

 Správa je prístupná u predsedu RŠ, u zriaďovateľa, v sídle RŠ a na internetovej stránke školy.

Na základe situácie šírenia vírusu Covid 19 a usmernenia ministerstva školstva prebehol v tomto školskom roku zápis detí do 1. ročníka formou online prihlášky bez osobnej účasti žiakov a rodičov v dňoch od 15. – 30. apríla 2020. Zapísaných bolo 45 detí ( 24 chlapcov a 21 dievčat ), do 1. ročníka nastúpi 41 detí, 4 žiaci majú odloženú školskú dochádzku. Triedna p.uč. 1.A bude Mgr. Katarína Poletová a  1.B Mgr. Monika Červeňová. V budúcom školskom roku sa predpokladá počet detí v ZŠ 337, v MŠ 117 detí, v ŠKD 54 detí ( podaných žiadostí bolo však 74 )

 Riaditeľka školy zhodnotila výchovno-vzdelávacie výsledky za školský rok 2019/2020. Hodnotiaca správa obsahovala:

1. Hodnotenie prospechu a správania žiakov
2. Hodnotenie dochádzky žiakov
3. Reprezentácia školy vo vedomostných a športových súťažiach
4. Mimoškolské aktivity
5. Realizáciu výučby a spôsob hodnotenia žiakov v jednotlivých predmetoch počas mimoriadneho vyučovania

 Riaditeľka školy , Mgr. Alexandra Jaňáková, oboznámila členov RŠ s  Rámcovým učebným plánom na školský rok 2020/2021 pre primárne a nižšie sekundárne vzdelávanie. Rámcový plán bol následne členmi rady jednohlasne schválený. Pani zástupkyňa MŠ, Mgr. Katarína Večerková, oboznámila členov RŠ so Školským vzdelávacím programom „V šťastnej škôlke šťastné deti.“ Oboznámila tiež so Školským poriadkom v MŠ, Hodnotiacou správou MŠ. Následne prebehlo schválenie programu a poriadku.

 Riaditeľka školy oboznámila členov RŠ s Finančným a hmotným zabezpečením  ZŠ s MŠ Klin.

Predseda Rady školy zhodnotil prácu rady. V školskom roku 2019/2020 sa uskutočnili 3 zasadnutia, na ktorých sa riešila školská problematika. Marcové zasadnutie bolo kvôli šíreniu COVID – 19 zrušené.

Nakoľko sa výchovná poradkyňa, Mgr. Anna Huráková, nemohla zúčastniť zasadnutia, Správu o rozmiestnení žiakov v školskom roku 2019/2020 predniesol predseda rady školy. V tomto školskom roku bolo rozmiestnených 33 žiakov na stredné školy. Z toho 17 dievčat, 16 chlapcov.

V marci nastala mimoriadna situácia z dôvodu Covid 19. Všetky aktivity výchovného

poradenstva boli zrušené. Žiaci 9. ročníka sa nezúčastnili Testovania 9.

 Termíny podania prihlášok sa posunuli do 19.5.2020. Komunikácia so žiakmi a rodičmi ohľadom prihlášok prebiehala telefonicky a mailom. Podpisovanie prihlášok sa uskutočnilo za prísnych bezpečnostných opatrení na začiatku mája.

Prihlášky boli odoslané v stanovenom čase.

Žiaci pre výnimočnú situáciu nerobili takmer na všetkých školách prijímacie pohovory, na školy boli prijímaní na základe známok a súťaží.

 Po prijatí žiakov na SŠ kontaktovali rodičia výchovnú poradkyňu. Pri neprijatí žiakov sa podávali prihlášky na druhé kolo v termíne do 19.6.2020.

Všetci žiaci našej školy sú prijatí na vybrané odbory v druhom kole.

      V júni prebiehala komunikácia so žiakmi 8. ročníka prostredníctvom aplikácie Teams ohľadom kariérneho profilu. Po spolupráci s Cpppap v Námestove žiaci vyplnili online informovaný súhlas a 17.6.2020 robili online Identifikáciu Kariérového Profilu.

Testovania sa zúčastnili takmer všetci žiaci 8. ročníka.

Vyhodnotenie kariérového profilu bude prebiehať v mesiaci september 2020.

Činnosť výchovného poradcu sa v školskom roku 2019/2020 realizovala podľa plánu práce pre výchovného poradcu na šk. rok 2019/2020. Činnosť výchovného poradcu bola konzultovaná s vedením školy a triednymi učiteľmi.

 Riaditeľka školy informovala o neplatičoch v ŠJ, ŠKD a MŠ, o výsledkoch Testovania 9, ďalej informovala o triednictve, úväzkoch učiteľov, o počte a rozdelení žiakov MŠ a ZŠ v budúcom školskom roku , o službách počas prázdnin.

Ďalej informovala o tom, že od septembra 2019 bude ŠKD v prevádzke denne do 16.00 hod., prihlásených je 52 detí, informovala o vymaľovaní skladu a jednej triedy na 1. poschodí budovy ZŠ, o potrebe oplotenia dolnej MŠ. Do ŠJ budú potrebné 2 pomocné sily (tie predchádzajúce boli z projektu cez úrad práce ).

Informovala o online vyučovaní formou MICROSOFT TEAMS.

 **Tretie zasadnutie** sa konalo **dňa** **05.10.2020.**

Predsedkyňa RŠ otvorila zasadnutie, ktoré prebiehalo online kvôli šíreniu vírusu Covid 19.  Na základe usmernenia z 29.9.2020 k postupu škôl a školských zariadení pri realizácii výchovno-vzdelávacieho procesu počas mimoriadnej situácie v súvislosti s ochorením Covid-19 sa nad rámec opatrení vyplývajúcich z manuálov opatrení pre školy  bez ohľadu na farbu semaforu predmetnej školy odporúča aktivity - rodičovské združenia, zasadnutia rady rodičov, rady školy a pod. realizovať dištančnou formou. Predsedkyňa RŠ oboznámila členov s Plánom zasadnutí RŠ v školskom roku 2020/2021. Všetci prítomní sa mali možnosť k nemu vyjadriť.

 Riaditeľka školy Mgr. Alexandra Jaňáková predniesla Správu o výchovno – vzdelávacej činnosti, jej výsledkoch a podmienkach za školský rok 2019/2020. Správu o výchovno – vzdelávacej činnosti v MŠ predniesla zástupkyňa MŠ Mgr. Katarína Večerková. Všetci prítomní sa mali možnosť k nej vyjadriť. Správu za predchádzajúci školský rok predkladá riaditeľ školy po jej schválení v pedagogickej rade príslušnému orgánu školskej samosprávy, t.j. Rade školy. Prílohou správy je vyjadrenie Rady školy k predkladanej správe. Riaditeľ školy správu zverejní v škole na príslušnom mieste a na internetovej stránke školy najneskôr do 31.12. príslušného kalendárneho roka.

Predsedkyňa RŠ oboznámila členov s Plánom zasadnutí RŠ v školskom roku 2020/2021.

 Riaditeľka školy informovala o počte žiakov a triednictve v školskom roku 2020/2021.

Informovala tiež o krúžkovej činnosti na škole a aktivitách, ktoré sú však kvôli šíreniu Covid 19 pozastavené. Na škole by pracovali v tomto školskom roku nasledovné krúžky : Pohybové hry 1.-4.roč. ,Počítače hrou 1.-2.roč., Stolnotenisový 3.-9.roč., Angličtina pre prvákov, Tvorivé dielne 1.-5.roč., Spevácky 1.-4.roč., Malý výtvarník 1.-5.roč., Čarovná literatúra 3.-9.roč., Šport.-florbalový – II.st., Strelecký 6.-9.roč., Florbalový – II.st., Šikovné prsty – II.st., Redakčný – II.st., Hrám sa po anglicky2.-4.roč. Riaditeľka školy informovala o prebiehajúcich  aktivitách a športovo-vedomostných súťažiach ZŠ – Zber papiera, Účelové cvičenie pre žiakov 2. stupňa, Deň zdravej výživy a Jabĺčkový deň, ZRPŠ.

 Riaditeľka školy ďalej informovala členov rady o výchovno-vyučovacom procese, ktorý prebieha podľa ŠKVP a v tomto školskom roku ho ovplyvňujú rôzne usmernenia MŠ počas mimoriadnej situácie v súvislosti s ochorením Covid – 19. Súčasnú situáciu hodnotila ako veľmi náročnú, žiaci počas polroka, kedy boli doma, stratili základné školské návyky. Neustále sú v očakávaní, že sa škola uzavrie a oni budú môcť byť doma a teda je veľmi ťažké ich motivovať k práci. Taktiež všetky usmernenia vlády a MŠ prichádzajú veľmi neskoro a stále sa menia a toto tiež neprispieva k pokojnému priebehu VV procesu a celkového nastavenia školy.

 **Štvrté zasadnutie** sa konalo **dňa 14.12.2020.**

 Riaditeľka školy predniesla Návrh rozpočtu na rok 2021, ktorý obsahoval:

* Normatívne a nenormatívne finančné prostriedky pre ZŠ a MŠ
* Originálne kompetencie pre ZŠ, MŠ,ŠJ,ŠKD

Riaditeľka školy informovala o prebiehajúcich a chystaných aktivitách na škole: Pytagoriáda, Olympiáda zo slovenského jazyka. Informovala o vyučovaní na škole, ktoré prebieha prezenčne na I. stupni a dištančne na II. stupni. Dňa 7.12. 2020 bol uskutočnený prieskum záujmu o testovanie u rodičov a žiakov II. stupňa, nakoľko bol nižší záujem o testovanie, do vianočných prázdnin sa neuskutoční. Testovanie je naplánované na 8.1.2021 a v prípade, ak bude dostatočný počet žiakov a zamestnancov s negatívnym testom, prezenčné vyučovanie začne dňa 11.1.2021. Riaditeľka ďalej pozvala členov na prehliadku novovybudovanej učebne Technickej výchovy.

Pokračuje sa s vypracovávaním rôznych projektov na skvalitnenie výučby v ZŠ s MŠ

Pani učiteľka MŠ Soňa Feniková informovala o prebiehajúcich a chystaných aktivitách v MŠ: Depistáž predškolákov.

 **Na záver by som chcela poďakovať členom RŠ za  aktívnu prácu a účasť na zasadnutiach počas uplynulého kalendárneho roka.**

 Predseda RŠ: Mgr. Renáta Prisažná